'Bring terug die doodstraf,' sê weduwee by verhoor oor plaasmoorde | Maroela Media
Bernadette Hall getuig by die verhoor. Foto: AfriForum
Bernadette Hall is tydens die verhoor gevra wat sy dink 'n gepaste vonnis sal wees vir diegene wat aan plaasmoorde skuldig bevind word. Hall het gehuiwer voor sy gesê het: "Dit is onmoontlik… Ek voel persoonlik dat die doodstraf opgelê moet word of 'n baie lang tronkstraf."
Hall het gesê die probleem met langdurige tronkstraf is dat belastingbetalers betaal sodat kriminele gevoer en geklee word. "Ons belastinggeld betaal daarvoor. Ek sorg vir die man wat my man vermoor het."
Die verhoor vind onder leiding van Danny Titus, voorsitter van die MRK, plaas en word in Braamfontein, Johannesburg gehou.
Volgens Hall is daar eers sowat 'n jaar na die moord op haar man 'n verdagte in hegtenis geneem. Die saak is uiteindelik uit die hof gegooi op 'n tegniese punt. Sy het gesê die polisieondervraging en hofverrigtinge was traumaties.
"Ek het elke dag in die hof soos 'n krimineel gevoel." Hall bly steeds op die plaas waar haar man vermoor is. Daar was die afgelope twee en 'n half jaar vyf plaasaanvalle en drie plaasmoorde in die onmiddellike omgewing.
Hall boer nie meer met mielies nie, aangesien die aanvallers in die mielieveld weggekruip en haar gesin dopgehou het voor die aanval. Hall het gesê die polisie moet veiligheid in landelike gebiede opskerp, aangesien die land teen 'n spoed produktiewe boere verloor.
Die verhoor kom nadat AfriForum vroeër formele klagtes by die MRK ingedien het teen die "traak-my-nie-agtige ingesteldheid" van die Suid-Afrikaanse Polisiediens teenoor die voortslepende golf van plaasaanvalle en plaasmoorde in die land. Volgens AfriForum se rekords was daar al 91 plaasaanvalle en 42 plaasmoorde in Suid-Afrika sedert Januarie 2014.
Doodstaf n gepaste voorstel as die barbare nie onsnap nie kry hulle ligte vonnise en Clive Lewis wat terinaal siek is moet sit,ander speel golf of die sit in die staatsdiens
Bring terug die doodstraf, roei terreuropleidingskampe in SA uit, skiet eerste om dood te skiet wanneer iemand ongenooid in jou huis inkom, sorg dat jou gesin n plan van aksie ken vir noodtoestande, beplan veilighid vir sagte teikens in jou gemeenskap, staan saam in gemeenskappe en wees paraat.
aha theron, Stem saam, ek bly maar net verslae dat daar nie n begin gemaak kan word nie Is daar dan nie een gemeenskap, boerevereniging, organisasie, wat n begin kan maak en leiding kan neem nie? Gaan miskien nog te goed?
Ag, man, As daar dan net 2, 3 of 4 boere is wat kan saamstaan, n begin kan maak en met deeglikheid n voorbeeld kan stel. Dit sal beslis aansteek.